CELEX: 32007D0207
Language: sl
Date: 2007-03-29 00:00:00
Title: 2007/207/ES: Odločba Komisije z dne 29. marca 2007 o spremembi odločb 2001/405/ES, 2002/255/ES, 2002/371/ES, 2004/669/ES, 2003/31/ES in 2000/45/ES zaradi podaljšanja veljavnosti ekoloških kriterijev za podelitev znamke za okolje Skupnosti nekaterim proizvodom (notificirano pod dokumentarno številko C(2007) 532)( Besedilo velja za EGP).

3.4.2007   
            
            
               SL
            
            
               Uradni list Evropske unije
            
            
               L 92/16
            
         
      ODLOČBA KOMISIJE
   
   z dne 29. marca 2007
   o spremembi odločb 2001/405/ES, 2002/255/ES, 2002/371/ES, 2004/669/ES, 2003/31/ES in 2000/45/ES zaradi podaljšanja veljavnosti ekoloških kriterijev za podelitev znamke za okolje Skupnosti nekaterim proizvodom
   (notificirano pod dokumentarno številko C(2007) 532)
   (Besedilo velja za EGP)
   (2007/207/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe (ES) št. 1980/2000 Evropskega parlamenta in Sveta z dne 17. julija 2000 o spremenjenem sistemu Skupnosti za podeljevanje znaka za okolje (1) in zlasti drugega pododstavka člena 6(1) Uredbe,
   po posvetovanju z Odborom Evropske unije za podelitev znaka za okolje,
   ob upoštevanju naslednjega:
   
               (1)
            
            
               Opredelitev skupine izdelkov in ekoloških kriterijev iz Odločbe Komisije 2001/405/ES z dne 4. maja 2001 o določitvi okoljskih meril za podelitev znaka za okolje Skupnosti izdelkom iz tissue papirja za higienske namene uporabe (2) se izteče 4. maja 2007.
            
         
               (2)
            
            
               Odločba Komisije 2002/255/ES z dne 25. marca 2002 o določitvi okoljskih meril za podeljevanje znaka za okolje Skupnosti televizijskim sprejemnikom (3) se izteče 31. marca 2007.
            
         
               (3)
            
            
               Odločba Komisije 2002/371/ES z dne 15. maja 2002 o določitvi okoljskih meril za podelitev znaka za okolje Skupnosti tekstilnim izdelkom in o spremembi Odločbe 1999/178/ES (4) se izteče 31. maja 2007.
            
         
               (4)
            
            
               Odločba Komisije 2004/669/ES z dne 6. aprila 2004 o uvedbi spremenjenih okoljskih meril za podelitev znaka Skupnosti za okolje hladilnikom in o spremembi Odločbe 2000/40/ES (5) se izteče 31. maja 2007.
            
         
               (5)
            
            
               Odločba Komisije 2003/31/ES z dne 29. novembra 2002 o določitvi spremenjenih okoljskih meril za podelitev znaka Skupnosti za okolje detergentom za pomivalne stroje in o spremembi Odločbe 1999/427/ES (6) se izteče 31. decembra 2007.
            
         
               (6)
            
            
               Odločba Komisije 2000/45/ES z dne 17. decembra 1999 o določitvi okoljskih meril za podelitev znaka Skupnosti za okolje pralnim strojem (7) se izteče 30. novembra 2007.
            
         
               (7)
            
            
               V skladu z Uredbo (ES) št. 1980/2000 je bil pravočasno izveden pregled okoljskih meril ter z njimi povezanih zahtev za ocenjevanje in preverjanje iz navedenih odločb.
            
         
               (8)
            
            
               Po pregledu teh meril in zahtev je v vseh šestih primerih primerno podaljšati obdobje veljavnosti okoljskih meril in zahtev za obdobje enega leta.
            
         
               (9)
            
            
               Ker je v skladu z Uredbo (ES) št. 1980/2000 obvezen samo pregled okoljskih meril ter zahtev za ocenjevanje in potrjevanja, je primerno, da odločbe 2001/405/ES, 2002/255/ES, 2002/371/ES, 2004/669/ES, 2003/31/ES in 2000/45/ES ostanejo veljavne.
            
         
               (10)
            
            
               Zato je treba odločbe 2001/405/ES, 2002/255/ES, 2002/371/ES, 2004/669/ES, 2003/31/ES in 2000/45/ES ustrezno spremeniti.
            
         
               (11)
            
            
               Ukrepi, predvideni s to odločbo, so v skladu z mnenjem Odbora, ustanovljenega s členom 17 Uredbe (ES) št. 1980/2000 –
            
         SPREJELA NASLEDNJO ODLOČBO:
   Člen 1
   Člen 3 Odločbe 2001/405/ES se nadomesti z naslednjim:
   
      „Člen 3
      Okoljska merila za skupino izdelkov iz tissue papirja ter z njimi povezane zahteve za ocenjevanje in preverjanje veljajo do 4. maja 2008.“
   
   Člen 2
   Člen 4 Odločbe 2002/255/ES se nadomesti z naslednjim:
   
      „Člen 4
      Okoljska merila za skupino izdelkov televizijskih sprejemnikov ter z njimi povezane zahteve za ocenjevanje in preverjanje veljajo do 31. marca 2008.“
   
   Člen 3
   Člen 5 Odločbe 2002/371/ES se nadomesti z naslednjim:
   
      „Člen 5
      Okoljska merila za skupino izdelkov tekstilnih izdelkov ter z njimi povezane zahteve za ocenjevanje in preverjanje veljajo do 31. maja 2008.“
   
   Člen 4
   Člen 5 Odločbe 2004/669/ES se nadomesti z naslednjim:
   
      „Člen 5
      Okoljska merila za skupino izdelkov hladilnikov ter z njimi povezane zahteve za ocenjevanje in preverjanje veljajo do 31. maja 2008.“
   
   Člen 5
   Člen 5 Odločbe 2003/31/ES se nadomesti z naslednjim:
   
      „Člen 5
      Okoljska merila za skupino izdelkov detergentov za pomivalne stroje ter z njimi povezane zahteve za ocenjevanje in preverjanje veljajo do 31. decembra 2008.“
   
   Člen 6
   Člen 3 Odločbe 2000/45/ES se nadomesti z naslednjim:
   
      „Člen 3
      Okoljska merila za skupino izdelkov pralnih strojev ter z njimi povezane zahteve za ocenjevanje in preverjanje veljajo do 30. novembra 2008.“
   
   Člen 7
   Ta odločba je naslovljena na države članice.
   
      V Bruslju, 29. marca 2007
      
         
            Za Komisijo
         
         Stavros DIMAS
         
         
            Član Komisije
         
      
   
   
      (1)  UL L 237, 21.9.2000, str. 1.
   
      (2)  UL L 142, 29.5.2001, str. 10. Odločba, kakor je bila spremenjena z Odločbo 2005/384/ES (UL L 127, 20.5.2005, str. 20).
   
      (3)  UL L 87, 4.4.2002, str. 53. Odločba, kakor je bila spremenjena z Odločbo 2005/384/ES.
   
      (4)  UL L 133, 18.5.2002, str. 29.
   
      (5)  UL L 306, 2.10.2004, str. 16.
   
      (6)  UL L 9, 15.1.2003, str. 11.
   
      (7)  UL L 16, 21.1.2000, str. 74. Odločba, kakor je bila nazadnje spremenjena z Odločbo 2005/384/ES.